‘મારો સ્વભાવ પહેલાં આવો ચીડિયો નહોતો. હું ભાગ્યે જ કોઈની સાથે ઝઘડો કરતી. મારા પપ્પાના આકસ્મિક અવસાનથી મારી જિંદગી જ જાણે બદલાઈ ગઈ. મારી મમ્મીની સ્થિતિ પણ મેં જોઈ. મને સતત ચિંતા રહ્યા કરે છે. રાત્રે ઊંઘ પણ નથી આવતી. ક્યારેક મારી આંખોમાં ઊંઘ ઘેરાય, હું ઝબકીને જાગી જાઉં છું. મને કોઈ ને કોઈ ચિંતાનું કારણ રહ્યા કરે છે. ચિંતા દૂર થાય – હળવી બનું ત્યાં તરત જ બીજી ચિંતા વેશપલટો કરીને સામે આવીને ઊભી રહી જાય – પછી…’ સીમા અટકી. પછી ધીમેથી કહ્યું – ‘મને કોઈ સાથે ફાવતું નથી.’